Tartu līgums (Krievija–Igaunija)
Tartu līgums (igauņu: Tartu rahu) jeb Igaunijas—Krievijas miera līgums ir miera līgums, kas 1920. gada 2. februārī, pēc Igaunijas brīvības cīņām, tika noslēgts starp Krievijas PFSR un Igauniju. Līgums paredzēja, ka Krievijas PFSR bez ierunām atzīst Igaunijas neatkarību un beztermiņā atsakās no visām tiesībām uz Igaunijas teritoriju. Līgums 1920. gada 30. martā Maskavā tika ratificēts. 1922. gada 22. jūlijā līgums tika reģistrēts Tautu Savienībā.